**Правилa о начину избора чланова за Студентски парламент Факултета организационих наука**

**(након састанка са представницима студенских организација и представника заинтересованих листа)**

Чланови Студентског парламента се бирају непосредно, тајним гласањем, од стране студената који су уписани на студије у школској 2021/22. години.

Право гласања имају сви студенти који су уписани у школску 2021/22. годину, на свим нивоима студија и који имају статус студента.

За члана Студентског парламента може да буде биран само студент који имају статус студента Факултета организационих наука.

Право да буду бирани за члана Студетнског парламента имају сви студенти, који су уписани на студије у школској 2021/22. години, а које кандидатује студентска организација регистрована у складу са Законом о студентском организовању или које кандидује неформална група студената која има писмену подршку најмање 10% од укупног броја студената Факултета организационих наука.

Према Правилнику о начину избора чланова Студентског парламента, Студентски парламент има 17 чланова, а кандидатура се врши подношењем Изборне листе или кандидатуром независног кандидата.

Изборна листа или кандидат може да се кандидује уколико су кандидовани од стране регистроване студентске организације. Пријавни лист потписује председник студентске организације, или друго лице које има право да коришћења печата студентске организације (Образци пријаве: Прилог 1 – за Изборне листе; Прилог 2 – за кандидата). Листа студентских организација је доступна на интернет адреси Факултета - <http://www.fon.bg.ac.rs/studenti/organizacije/>

Једна студентска организација може да подржи једну Изборну листу или највише три кандидата.

Изборна листа или кандидат, могу да се кандидују и ако имају подршку неформалне групе студената, тј имају право да се кандидују ако скупе 621 потпис (Образци пријаве: Прилог 3 – за изборне листе; Прилог 4 – за кандидата).

Изборна листа има најмање два кандидата. У изборној листи се одређује кандидат коме ће Изборна комисија слати потребна обавештења, као представника Изборне листе.

Изборна листа сама одрађује структуру предложених чланова распоређивањем места на Изборној листи, уз обезбеђивање равноправне заступљености студената и студенткиња, и водећи рачуна о застуљености свих студијских програма.

Уз образац пријаве подноси се и уверење о студирању за све студенте који се налазе на Изборној листи, односно уверење о студирању за кандидата кога подржава неформална група студената.

Студенти који се кандидују на изборној листи, као и кандидат кога подржава неформална група студената обавезни су да лично потпишу Пријавни лист. Сви студенти са неформалне листе студената који дају подршку Изборној листи или кандидату, у обавези су да лично потпишу део пријавног листа који се односи на потписе неформалне групе студената. Један студент може да подржи више Изборних листа или кандидата. У случају да постоји сумња у аутентичност потписа или у друге врсте неправилност, обавештавају се кандидат који је одређен испред Изборне листе или кандидат, ради утврђивања неправилности, и евентуалног покретања дисциплинског поступка у складу са Правилником о дисциплинској одговорности студената Универзитета у Београду.

Процедуру избора за Студетнски парламент спроводе Изборна комисија и Бирачки одбор. Изборна комисија и Бирачки одбор се именују одлуком декана, након консултација са представницима студената.

Изборна комисија се састоји од три члана, од којих су два члана из реда запослених, а један члан из реда студената. Бирачки одбор се састоји од пет чланова, од којих су три члана из реда запослених а два члана из реда студената. Чланови Бирачког одбора имају своје заменике.

Према Одлуци о расписивању избора за чланове Студентског парламента, студентски избори ће се одржати 14. децембра 2021. године, у периоду од 10:00 до 17:00, у Читаоници Факултета.

Представник Изборне листе и кандидати подносе документацију у затвореној коверти. Документа се подносе Изборној комисији, у канцеларији 012, 10. децембра у периоду од 11-15 сати.

Подношење кандидатуре се сматра коначним даном када је кандидатура поднесена. Накнаде кандидатуре и непотпуна документација се неће разматрати.

Испуњеност услова проверава Изборна комисија у року од 24 сатa од дана који је предвиђен за подношење кандидатуре. О испуњености, односно неиспуњености услова, Изборна комисија обавештава Представника Изборне листе, односно кандидата, електронском поштом.

Бирачки одбор спроводи и води рачуна о регуларности избора. Редослед кандидата на гласачком листићу утврђује Бирачки одбор.

Гласање се врши заокруживањем редог броја испред назива Изборне листе, односно кандидата. Да би студент могао да гласа, потребно је да са собом има индекс или студентску картицу.

На дан избора за чланове Студентског парламента, на Факултету и његовој непосредној близини забрањено је истицање транспарената Изборних листи, као и вршење утицаја на студенте да гласају за одређену Изборну листу. Против студента који прекрши наведена правила може се покренути дисциплински поступак у складу са Правилником о дисциплинској одговорности студената Универзитета у Београду.

У складу са општим актима Студентског парламента, Студентски парламент Факултета организационих наука има 17 чланова.

Свакој Изборној листи припада број чланова који је сразмеран броју добијених гласова.

Број чланова се расподељује применом система највећег количника (Д’Онтов систем), тако што се укупан број гласова који је добила свака листа подели бројевима од 1 до 17. Добијени количници се разврставају по величини, а у обзир се узима 17 највећих количника. Свака листа добија онолико чланова колико се највећих количника који листи припадају налази међу 17 највећих. Уколико је листа предложила мањи број кандидата у односу на број кандидата који би јој припао, кандидати ће се расподелили према наведеном систему следећој Изборној листи која има највећи количник. За члана Студентског парламента се сматра изабраним онај студент који се налази у оквиру броја чланова на Изборној листи, а према редном броју на пријави Изборне листе. Кандидат који је кандиован од стране неформалне групе студената или је кандидован од стране регистроване студентске организације ће бити изабран у Студентски парламет уколико се број гласова које је добио налази међу 17 највећих количника.

Уколико члану Студентског парламента престане мандат, престанком статуса студента или подношењем оставке на место члана парламента, упражњено место члана Студентског парламента заузима студент који се налази на Изборној листи на којој је био члан Студентског парламента коме је престао мандат, а који је први следећи на Изборној листи.

У случају да студент који је изабран за члана студентског парламента заврши степен студија на који је уписан пре истека мандата, задржава право да обавља функцију, ако упише наредни степен студија у првом наредном уписном року на истој високошколској установи, не дуже од три месеца.

У случају да Изборна листа нема више предложених чланова, мандат се додељује оној листи која је имала следећи највећи количник према горе поменутом систему, или да је мандат престао кандидату који је изабран а да није био на некој од изборних листи, мандат се додељује оној листи, односно кандидату који је први следећи према количнику.

Уколико ниједна Изборна листа нема више кандидата који би се могли именовати, врше се допунски избори у складу са актима Универзитета у Београду и Факултета организационих наука.

Мандат чланова Студентског парламента трају до 30.09.2022. године.